**Analiza impactului de reglementare**

**la proiectul hotărârii Guvernului cu privire la aprobarea proiectului de**

**lege pentru modificarea unor acte normative**

***(simplificare cerințe sanitare)***

|  |  |  |
| --- | --- | --- |
|  | **Titlulanalizei impactului** (poate conţine titlul propunerii de act normativ): | Analiza impactului de reglementare la proiectul hotărârii Guvernului cu privire la aprobarea proiectului de lege pentru modificarea unor acte normative *(simplificare cerințe sanitare)* |
|  | **Data:** | 2023 |
|  | **Autoritatea administraţiei publice (autor):** | Ministerul Dezvoltării Economice și Digitizării  |
|  | **Subdiviziunea:** | Direcția reglementarea și dezvoltarea mediului de afaceri |
|  | **Persoana responsabilă şi datele de contact:** | Victor CIOBANU, șef adjunct interimar, Direcția reglementarea și dezvoltarea mediului de afaceri, tel. 022 250-646, e-mail: victor.ciobanu@mded.gov.md.Nadejda CHIRIȚA, consultant principal, Secția politici de dezvoltare a antreprenoriatului, întreprinderilor mici și mijlocii și comerț interior, tel. 022 250-613, e-mail: nadejda.chirita@mded.gov.md. |
|  | **Compartimentele analizei impactului** |
|  | **1. Definirea problemei** |
|  | ***a) Determinaţi clar şi concis problema şi/sau problemele care urmează să fie soluţionate*** |
|  | Dificultatea conformării, de către întreprinderile mici și mijlocii (în continuare IMM) care activează în calitate de operatori din domeniul agroalimentar, unor cerințe de activitate necorespunzătoare dimensiunii afacerii.  |
|  | ***b) Descrieţi problema, persoanele/entităţile afectate şi cele care contribuie la apariţia problemei, cu justificarea necesităţii schimbării situaţiei curente şi viitoare, în baza dovezilor şi datelor colectate şi examinate*** |
|  | **A. Considerațiuni generale**În timp ce riscul de afaceri este inerent în toate activitățile economice, agricultura este deosebit de plină de incertitudine, în special din cauza vremii (condițiilor climaterice) care are un impact direct asupra variabilității cantității și a calității producției furnizate. Oricine are nevoie de hrană pentru supraviețuire, dar cererea de alimente este relativ neelastică: nu se schimbă semnificativ dacă prețurile scad sau cresc. Aceasta înseamnă că fermierii nu se pot baza doar pe creșterea vînzărilor producției pentru a compensa prețurile mai mici. Surplusul de ofertă are, prin urmare, un impact semnificativ asupra nivelurilor prețurilor, precum și asupra volatilității prețurilor și viceversa, scăderea cantității produselor poate duce la creșterea prețurilor inclusiv la produsele procesate. În plus, există întârzieri lungi de producție din cauza proceselor biologice de care depinde producția agricolă. Acești factori pot avea un impact semnificativ asupra veniturilor fermierilor și, totuși, aceștia practic nu au control asupra lor. Producătorii agricoli per general, și cei din domeniul agroalimentar în special, de talie mică sunt deosebit de vulnerabili la orice fluctuații, deoarece adesea le lipsesc rezervele care ar putea acoperi eventualele pierderi din perioadele dificile. Alternativele lor în ceea ce privește aducerea produselor lor către consumatori sunt limitate (această vulnerabilitate este exacerbată atunci când apar așa-numitele situații de reținere care pot face ca alternativele să fie practic inexistente din cauza perisabilității unui produs). Astfel supraproducția agricolă de produse primare fiind una sezonieră duce la o micșorare a prețurilor de comercializare și implicit a veniturilor, deci fără capacități de prelucrare a produselor primare scade randamentul întreprinderii.Într-un mediu de politică agricolă care este mult mai orientat spre piață decât înainte și care urmărește valorificarea oportunităților de liber schimb, buna guvernare a lanțului de aprovizionare cu alimente a devenit mai importantă pentru operatori, inclusiv pentru fermieri. O bună guvernanță ar trebui să asigure că aceștia sunt capabili să-și dezvolte afacerea și să concureze în condiții echitabile, contribuind astfel la eficiența generală a lanțului. Discrepanța dintre puterea de conformare cerințelor generale de igienă și sanitar veterinară a ÎMM și a marilor producători poate submina viabilitatea economică a micilor producători agricoli, precum și încrederea acestora în corectitudinea generală a lanțului de aprovizionare cu alimente.Sectorul IMM este miezul unei economii sănătoase. În Moldova, 99% din totalul afacerilor sunt IMM-uri, dintre care 80% sunt clasificate drept micro-afaceri, cu mai puțin de 10 angajați. În acest context, consolidarea întreprinderilor mici și mijlocii (IMM-uri) din regiune este mai importantă ca niciodată. IMM-urile pot facilita trecerea de la producția de masă la o ofertă de produse mai diversificată, bazată pe cerere și orientată spre piață, precum și produse artizanale (tradiționale, regionale) fiind bine poziționate pentru a reacționa rapid la condițiile de piață în schimbare, precum și pentru a introduce inovarea în produse. Fiind just valorificate ÎMM pot generarea locuri de muncă și creștere susținută, oferind o oportunitate semnificativă de redresare economică pe termen scurt și o rezistență sporită pe termen mediu și lung.Legislația națională actuală privind serviciile și produsele din sectoarele: a) HoReCa, b) prelucrări de produse alimentare locale (tradiționale) la scară mică și c) grădinițe, este stabilită pentru a acoperi cerințe generale aplicabile întreprinderilor de afaceri la scară aproape mare. În plus, modificările repetate atât la legislația primară (legi), cât și la actele de punere în aplicare au făcut ca cadrul instituțional să fie dificil nu doar pentru implementare de către autorități, dar și greu de conceput prin complexitatea sa de către întreprinzătorii mici. Corespunderea unor astfel de cerințe necesită cunoștințe speciale în domenii specifice, dar și investiții semnificative pentru care ÎMM nu dispun de surse. Pentru schimbarea situației se impun măsuri combinate de stimulare financiară și reglementări care ar asigura necesitatea modernizării și îmbunătățirii condițiilor de activitate și facilita investițiile în activitatea operațională a întreprinderilor mici din sectorul agroalimentar, fără a compromite cerințele de sănătate publică și siguranța alimentară.Din punct de vedere al statului, se acumulează anumite inadvertențe în modul de desfășurare a afacerilor în domeniul vizat. Fără un cadru de reglementare adecvat avem o concurență neloială, o protecție insuficientă a consumatorilor, costuri mari de investiții și lipsa de previzibilitate a afacerii pentru întreprinderi, ceea ce într-un final împiedică dezvoltarea adecvată a localităților, a zonelor turistice și istorice, îngreunează dezvoltarea infrastructurii de îngrijire a copiilor, distorsionând activitatea profesională a părinților, toate la un loc fac necesară și imperativă intervenția legislativă.La nivel național, există în prezent o tendință de creștere a interesului întreprinderilor mici în producerea în cantități mici a produselor alimentare de origine animală și non animală (produse de cofetărie/panificație/pâine, conserve de origine animală și non animală etc.) în condiții nesupravegheate sau chiar de locuință. Acest lucru este susținut de un interes ridicat al consumatorilor de a avea posibilitatea de a achiziționa produse în cantități mici de la micii producători din vecinătatea lor sau menținând valori culturale și tradiționale deosebite.Cu toate acestea, legislația națională în domeniul siguranței alimentelor nu reglementează activitatea producătorilor de cantități mici (inclusiv alimente de casă și artizanale) și nu prevede derogările necesare. Prin urmare, producătorii de cantități mici care nu găsesc resursele necesare pentru a se înregistra oficial, nu sunt supuși controalelor de către Agenția Națională pentru Siguranța Alimentelor, crescând astfel probabilitatea plasării pe piață a produselor alimentare care nu respectă regulile de siguranță alimentară, ceea ce ar prezenta un risc pentru sănătatea consumatorilor.Articolul 6 alineatul 2 din Regulamentul (CE) nr. 852/2004 prevede înregistrarea fiecărei unități a unui operator din sectorul alimentar pe lângă autoritatea competentă. Scopul înregistrării este de a oferi autorităților competente din statele membre posibilitatea de a ști unde sunt situate unitățile și care sunt activitățile acestora pentru a permite desfășurarea de controale oficiale, ori de câte ori este considerat necesar, de către autoritatea competentă națională. Înregistrarea trebuie să fie o procedură simplă prin care autoritatea competentă este informată în legătură cu adresa unității și activitatea desfășurată. În cazul în care aceste informații sunt deja disponibile din alte surse, de exemplu, înregistrarea în scopuri de mediu sau de sănătate animală sau în alte scopuri administrative, informațiile respective pot fi, de asemenea, utilizate în scopuri de igienă alimentară. Aici putem evidenția necesitatea utilizării la justa valoare a sistemelor informaționale disponibile (în cazul Republicii Moldova - SIA GEAP), care ar permite evitarea suportului de hârtie pentru depunerea solicitării, identificării solicitantului prin prezentarea unor acte confirmative în copii, și recepționarea confirmării înregistrării sau a autorizării.Ulterior, trebuie atras atenția asupra faptului că, în Moldova, producătorii mici și mijlocii, inclusiv producătorii casnici și artizanali, nu își înregistrează activitatea din cauza investițiilor considerabile necesare pentru îndeplinirea standardelor. Acest lucru îi face să opereze în afara câmpului legal, iar consumatorii să cumpere produse pe propriul risc.Prin urmare, activitatea micilor operatori din domeniul agroalimentar nu presupune lipsa oricăror cerințe de ordin igienic, ci instituirea unui set de cerințe care pot fi susținute de întreprinzătorul mic din punct de vedere al investiției pe de o parte, iar pe de alta să ofere o certitudine că modul de operare a alimentelor, produselor primare și servirea consumatorilor sunt adecvate din perspectiva protecției consumatorului (inofensivitatea). Tot aici, este importantă monitorizarea operatorilor din această categorie de către autoritățile competente fiind necesară cunoașterea acestora. Ultima se asigură prin autorizarea activității. În cazul legislației actuale a Republicii Moldova condițiile de autorizare sunt descurajatoare pentru micii întreprinzători și pasibile revizuirii. Se propune schimbarea autorizării prin procedura de înregistrare, care aduce anumite beneficii, printre care (i) excluderea necesității angajării sau semnării unui contract de prestări servicii cu un medic veterinar, (ii) termenul de înregistrare mai mic 5 zile comparativ cu autorizarea (pentru produsele de origine animală) și (iii) reducerea complexității actelor de verificare întocmite de către autoritate.**B. Subiecți (operatori mici din domeniul agroalimentar)** O definire expresă a micilor operatori mici din domeniul agroalimentar ne se regăsește în cadrul juridic examinat. Totodată, identificarea acestora este o necesitate iminentă dat fiind faptul că normele facilitare vizează anumiți subiecți. Care sunt acești subiecți este una din întrebările esențiale la care urmează să răspundă proiectul. Dat fiind diversitatea de domenii pe care trebuie să le acopere proiectul, de la producția de legume și fructe la toată diversitatea de produse de origine animală, o definire generică a fost considerată dificilă. Considerând diversitatea de domenii, s-a decis că pentru fiecare domeniu se vor stabili criterii (cantități de produse) conform cărora operatorul/producătorul va fi considerat de talie mică, fiindu-i aplicate cerințe simplificate. În aprecierea cantităților minime a fost examinată experiența statelor europene precum Lituania, Portugalia, Norvegia, Finlanda, Belgia.Pentru unele produse:Pentru producerea de ouă:Pentru alte tipuri de produse:

|  |  |  |
| --- | --- | --- |
| **Product** | **Small quantity** | **Period** |
| **Milk** | Produced from no more than 1500 kg of raw milk | During the day |
| **Milk products** |
| **Fish or aquaculture animals** | 200 kg |
| **Fish products** | 150 kg |
| **Fresh meat (beef, veal, lamb)** | 1000 kg | During the week |
| **Minced meat** | 200 kg |
| **Meat semi-finished products** | 300 kg |
| **Meat products** | 500 kg |
| **Wild game meat**  | Hoofed | 200 units | During the year |
| Birds and hares | 1000 units |
| **Fresh meat from poultry and lagomorphs** | ≤ 200 units or ≤ 800 kg  | During the week |
| **Bird eggs** | Picked up from 51-2000 kept laying hens | During raising laying hens |

**C. Modul de abordare**Sprijinul pentru IMM-uri este una dintre prioritățile Guvernului Republicii Moldova și a UE care vizează stimularea creșterii economice, inovarea, ocuparea forței de muncă și îmbunătățirea mediului de operare al IMM-urilor. Abordările UE includ nu doar reglementări dar și îndrumări și consultanță privind practicile de afaceri pentru a ajuta la îmbunătățirea eficienței IMM-urilor și a profitabilității finale.Ca și sectorul IMM-urilor din alte sectoare, dezvoltarea sectorului IMM-urilor din agricultură și procesare a producției agroalimentare este susținută prin programele pentru dezvoltarea întreprinderilor mici și mijlocii și planurile de acțiuni corespunzătoare acestora, care conțin o serie de măsuri de îmbunătățire a competitivității sectorului folosind paradigma de dezvoltare a sectorului privat bazată pe inovare.Deficiențele sectoriale care trebuie abordate în special în zonele rurale, includ, printre altele:• sprijin financiar limitat pentru ÎMM-urile rurale;• infrastructură rurală subdezvoltată pentru sprijinirea afacerilor și a piețelor de capital;• nivel scăzut de cultură de afaceri și formare profesională;• cunoașterea insuficientă a tehnicilor de acces pe piețe;• eficiență scăzută în implementarea efectivă a cadrului legislativ;• nivel general scăzut de competitivitate al ÎMM-urilor rurale.Prin modificările propuse urmărim abordarea unora dintre deficiențele sectorului IMM-urilor enumerate mai sus. Unul din obiective generice fiind contribuirea la îmbunătățirea calității condițiilor de viață în mediul rural pentru dezvoltarea durabilă și incluzivă a Republicii Moldova cu finalitatea de a reduce disparitățile economice și sociale dintre zone geografice diferite creând condiții de ocupare a forței de muncă prin crearea condițiilor proprii pentru dezvoltarea întreprinderilor mici și mijlocii rurale.Crearea unui mediu de afaceri rural mai favorabil presupune revizuirea politicilor și consolidarea instituțională al autorităților implicate care să conducă la crearea unor condiții îmbunătățite de practicare a afacerilor pentru ÎMM din sectorul agroalimentar. |
|  | ***c) Expuneţi clar cauzele care au dus la apariţia problemei*** |
|  | Reglementările actuale nu prevăd posibilitatea instituirii de cerințe sanitare veterinare și de igienă diferite în dependență de mărimea întreprinderii. Aplicarea cerințelor de igienă și a celor sanitare-veterinare de ordin general producătorilor de cantități mici comporta inadvertențe de conformare prin lipsa în principal a capacității financiare, dar și a spațiilor/facilităților. La transpunerea Regulamentului 852/2004 privind igiena produselor alimentare în corpul Legii nr. 296/2017 privind cerințele generale de igienă a produselor alimentare, dispozițiile tranzitorii cuprindeau referința expresă la norma din Regulamentul european care este exceptată de la transpunere ”*cu excepția art. 1 alin. (2) lit. c) și alin. (3*) ...”. Prevederea menționată prevede una din categoriile de subiecți exceptate de la acțiunea normelor juridice din Regulament și anume: ”*(c) livrărilor directe, de către producător, a unor cantităţi mici de produse primare la consumatorii finali sau unităţile locale de desfacere cu amănuntul care le desfac direct la consumatorii finali*”. Este de menționat că, excepția citată nu presupune lipsa oricăror cerințe față de această activitate, ci instituirea de anumite cerințe specifice. Astfel, în alin. (3) al art. 1 din Regulament este stipulat corespunzător ”*În temeiul legislaţiei lor interne, statele membre instituie normele pentru activităţile menţionate la alineatul (2) litera (c). Aceste norme de drept intern asigură atingerea obiectivelor prezentului regulament*.”. Pentru a asigura o transpunere echivalentă și a atinge toate obiectivele Directivei proiectul presupune transpunerea normelor citate și instituirea de către Guvern a normelor de asigurare a implementării acestora.Documentul orientativ cu privire la punerea în aplicare a anumitor dispoziții din Regulamentul (CE) nr. 852/2004 privind igiena produselor alimentare (Bruxelles, 2018, [untitled (europa.eu)](https://food.ec.europa.eu/system/files/2022-04/biosafety_fh_legis_guidance_reg-2004-852_ro.pdf), la pct. 3.3 stabilește, cu referință la „Cantitățile mici” de produse primare menționate la articolul 1 alineatul 2 litera (c) din Regulament că, Regulamentul nu se aplică pentru cantitățile mici de produse primare furnizate direct de producător consumatorului final sau unor unități locale de vânzare cu amănuntul care aprovizionează direct consumatorul final. În termeni generali, noțiunea de „cantități mici” trebuie să fie suficient de extinsă pentru a permite inter alia: (i) agricultorilor să-și vândă produsele primare (legume, fructe, ouă, lapte crud etc.) direct către consumatorul final, de exemplu, vânzări de la poarta fermei sau vânzări în piețele locale, către magazinele cu amănuntul locale pentru vânzare directă către consumatorul final și către restaurantele locale, (ii) persoanelor care recoltează produsele în sălbăticie, cum ar fi ciuperci și bace, să-și livreze recolta direct consumatorului final sau unor magazine cu amănuntul locale pentru vânzare directă către consumatorul final și către restaurantele locale.  |
|  | ***d) Descrieţi cum a evoluat problema şi cum va evolua fără o intervenţie*** |
|  | **A. Evoluția problemei în Republica Moldova.**Problema cerințelor sanitare-veterinare și de igienă pentru IMM este în vizorul societății civile, a mediului de afaceri și a autorităților competente pentru o perioadă considerabilă de timp, din momentul inițierii elaborării și adoptării Legii nr. 296/2017. După cum s-a menționat *supra*, aceasta a transpus parțial prevederile Regulamentului 852/2004, făcând excepție de la transpunerea prevederilor importante care prevăd posibilitatea instituirii de abordări facilitare pentru anumite categorii de subiecți.Prin adoptarea proiectului se va înlătura excepția de aplicare, iar Guvernul va elabora norme facilitare de înregistrare și de activitate pentru ÎMM din sectoarele vizate.**B. Lipsa intervenției (opţiunea „a nu face nimic”).**Prin omiterea subiectului și păstrarea situației actuale se ratează posibilitatea de a aduce condițiile de activitate a micilor producători din sectorul alimentar și acelui de prestări servicii la standardele UE. În situația în care nu se întreprinde nimic, micii producători vor rămâne sub povara cerințelor legislației care sunt similare atât pentru întreprinderile mari, cât și pentru producătorii și operatorii alimentari la scară mică. Respectiv, aceștia vor fi lipsiți de posibilitatea de inițiere facilitară a unei afaceri sau dezvoltare/practicare a afacerii fără investiții nejustificate în infrastructură și personal. |
|  | ***e) Descrieţi cadrul juridic actual aplicabil raporturilor analizate şi identificaţi carenţele prevederilor normative în vigoare, identificaţi documentele de politici şi reglementările existente care condiţionează intervenţia statului*** |
|  | A. Unități de alimentație și producători.În urma analizei cadrului actual de reglementare a domeniului se constată probleme similare pentru domeniul HORECA, în care includem și alimentația publică din domeniul turismului (pensiunilor turistice, agroturistice și caselor rurale), dar și blocurile alimentare din instituțiile școlare, precum și în cazul micilor producători de produse agroalimentare.1. Autorizare.Actualmente toate activitățile din domeniul nominalizat, cu excepția producătorilor de produse non animale, se supun autorizării sanitare veterinare conform art.18 alin.(1) și (2) din Legea nr.221/2007 privind activitatea sanitară veterinară.Aceasta presupune îndeplinirea următoarele condiții:”(2) Pentru obținerea autorizației sanitare veterinare, agenții economici depun o cerere la subdiviziunile teritoriale pentru siguranța alimentelor, conform modelului din anexa nr. 2, la care anexează copiile următoarelor documente:a) actul ce confirmă înregistrarea activității de întreprinzător în Republica Moldova;b) actul ce confirmă dreptul de proprietate sau dreptul de folosință asupra spațiului;c) contractul de angajare/prestare servicii încheiat cu un medic veterinar;d) autorizația de mediu pentru folosința specială a apei, pentru activitatea economică din piscicultură.”Din contextul prevederilor alin.(2) identificăm cea mai mare problemă la lit. c) impune obligatoriu contractarea unui medic veterinar.Pensiunile turistice ca și unitățile de alimentație publică manipulează atât produse alimentare de origine animală, produse compuse, cât și cu produse de origine non-animală.Considerăm conceptual că, pensiunile turistice, ca și unitățile din domeniile menționate, nu trebuie supuse autorizării sanitare veterinare, deoarece această procedură se aplică doar unităților care produc, prelucrează, depozitează, transportă şi comercializează animale vii și alte produse de origine animală, conform obiectului de reglementare a Legii nr.221/2007. Prin urmare, vedem inutilă obligativitatea contractării unui medic veterinar pentru domeniile vizate.2. Flexibilitatea HACCPO altă problemă identificată este obligativitatea implementării principiilor de analiză a riscurilor în punctele critice de control (HACCP – Hazard Analysis and Critical Control Points) conform art.7 alin.(1) din Legea nr.306/2018 privind siguranța alimentelor și conform art.1 alin.(1) din Legea nr.296/2017 privind cerințele generale de igienă a produselor alimentare.Ca urmare a consultărilor cu mediul de afaceri s-a accentuat faptul că sistemul HACCP este unul ”foarte greoi” și complicat, imposibil de implementat pentru micile întreprinderi, mai mult ca atât, unii din antreprenori nici nu cunosc ce semnifică și cum trebuie aplicat HACCP-ul în întreprindere. În acest sens, cadrul normativ național în ceea ce privește aplicarea HACCP-ul trebuie adaptat la situația reală a domeniului stabilind o flexibilitate în implementarea cerințelor de igienă.3.Condiții de alimentație în turismul rural.Suplimentar celor relatate, menționăm încă o problemă importantă pentru antreprenorii din domeniul agroturistic și anume dificultăți în contextul producerii, prelucrării, preparării și comercializării produselor alimentare obținute din materia primă proprie în cadrul facilităților pe care le dețin. Menționăm că dificultățile se referă atât la cerințele față de produsele de origine animală, cât și la cele de origine non-animală. Având în vedere specificul național al țării de a găti produse tradiționale și cele ”de casă”, mai ales în pensiunile turistice, unde se promovează atât obiceiurile tradiționale, cât și specificul nostru național gastronomic, este absolut necesară intervenția în cadrul normativ existent.Mai mult, atât pensiunea agroturistică, cât și casa rurală prevăd utilizarea în alimentația turiștilor, a produselor din gospodăria proprie sau din localitate. A se vedea: ”pensiune agroturistică - structură de primire turistică, situată într-o localitate rurală sau pe teren cu destinație agricolă, fără schimbarea destinației terenului respectiv, destinată cazării turiştilor, cu o capacitate între 3 şi 20 de camere, funcţionînd în locuinţe private sau în clădiri independente, care asigură o parte din alimentaţia turiştilor cu produse din gospodăria proprie.casă rurală – structură de cazare turistică şi, după caz, de alimentare, organizată în baza unei case (gospodării) proprietate privată în stil arhitectural tradițional (regional, zonal sau local), cu o capacitate de pînă la 3 camere, pentru cazarea a maximum 10 persoane, respectînd, la deservirea turiştilor, tradițiile populare de trai, muncă şi odihnă. Alimentația turiştilor la casa rurală se asigură cu produse din producția proprie sau cu produse crescute în gospodăriile din localitate ori din localitățile din preajmă”.În acest context, remarcăm faptul că, se cer derogări de la cerințele generale din domeniul alimentar pentru unitățile de cazare de capacitate mică, cum sunt pensiunile turistice, agroturistice sau casele rurale, pentru a acorda flexibilitate de a prepara bucate din materia primă proprie, respectând cerințele de siguranță, de asemenea și comercializarea acestora în cantitățile mici pe care le posedă.4. Spațiile de preparare a bucatelor.Un alt impediment pentru pensiunile turistice și micii producători sunt cerințele ”prea riguroase și exagerate” în privința încăperilor și dotărilor pentru spațiul de preparare a bucatelor. Această problemă se datorează faptului că li se aplică aceleași cerințe de dotare și construcție ca și unităților de alimentație publică ”la scară largă”. Aceste cerințe îngreunează foarte mult dezvoltarea sectorului turistic în Republica Moldova.Astfel, se impun imperativ derogări și flexibilitate în cadrul normativ național pentru unitățile de cazare de capacitate mică. În contextul celor relatate, se propune:1) Excluderea de la procedura de autorizare sanitară veterinară prin trecerea la procedura de înregistrare în domeniul siguranței alimentelor. Acesta presupune:a) modificarea Legii nr.221/2007 privind activitatea sanitară veterinară;b) modificarea Legii nr.50/2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor; c) modificarea cadrului normativ secundar.2) Elaborarea cadrului normativ privind flexibilitatea cerințelor față de aplicarea HACCP-ului:a) elaborarea derogărilor în Legea nr.296/2017 privind cerințele generale de igienă a produselor alimentare.b) reglementarea aplicării sistemului de management al siguranței alimentelor;c) elaborarea și aprobarea ghidurilor de bune practici de igienă;d) reglementarea aplicării programelor de cerințe preliminare; e) elaborarea reglementărilor flexibile referitoare la cerințele față de documente și înregistrări;f) elaborarea procedurilor clare definite pentru monitorizare, acțiuni corective și verificare;3) Instituirea unor programe de instruire pentru antreprenorii care inițiază afaceri în domeniul turismului rural.4) Elaborarea unor derogări pentru efectuarea planului de autocontrol (efectuarea analizelor de laborator).5) Stabilirea frecvenței prelevării de probe, care să fie adaptată naturii și dimensiunii întreprinderii, cu condiția ca siguranța produselor alimentare să nu fie pusă în pericol.6) Elaborarea derogărilor pentru prepararea și comercializarea bucatelor și băuturilor din materia primă proprie în incinta pensiunilor turistice.B. Situația curentă în domeniul procesării produselor alimentare de origine non animalăCa urmare a analizei cadrului normativ național și a consultărilor cu mediul de afaceri din domeniul procesării produselor alimentare se constatată că producătorii mici întâmpină unele bariere în cadrul activității și anume:1. Producătorii de cantități mici de produse alimentare trebuie să se conformeze cerințelor generale de igienă a produselor alimentare stipulate în Legea nr. 296/2017 privind cerințele generale de igienă a produselor alimentare, ceea ce adesea este imposibil de implementat în totalitate, deoarece acestea nu dispun de spații mari pentru manipularea produselor.2. Nu există derogări în ce privește aplicarea principiilor de analiză a riscurilor în punctele critice de control (HACCP – Hazard Analysis and Critical Control Points) conform art.1 alin.(1) din Legea nr.296/2017 privind cerințele generale de igienă a produselor alimentare. Toți operatorii trebuie să implementeze sistemul HACCP, indiferent de mărimea unității și cantitățile produse. Ca urmare a consultărilor cu producătorii de cantități mici, s-a constatat că implementarea întregului sistem HACCP de către ei este practic imposibilă de realizat, întrucât aceasta presupune costuri mari de elaborare, precum și este nevoie de a angaja personal care trebuie să completeze o multitudine de registre. Astfel, cadrul normativ național în ceea ce privește cerințele de igienă și aplicarea HACCP-ului trebuie adaptat la situația reală a domeniului, stabilind o flexibilitate în acest sens.3. Pentru micii producători nu este clar cum să își inițieze o afacere în domeniul alimentar. Nu sunt descrise clar etapele care trebuie parcurse. Nu există instruiri în acest sens.4. Sunt cerințe exigente de plasare pe piață a produselor, în baza certificatelor de conformitate și/sau a rapoartelor de încercări eliberate de organismele de evaluare a conformității acreditate, care cuprind o multitudine de indici și costuri excesive. Recomandări:1. simplificarea procedurii de înregistrare a producătorilor de produse alimentare în cantități mici, inclusiv cele artizanale;
2. stabilirea unor cerințe de igienă bazate pe bune practici de producție și bune practici de igienă pentru producătorii care fabrică produse alimentare în cantități mici;
3. stabilirea unor cerințe de plasare pe piață a produselor alimentare fabricate în cantități mici, inclusiv cele artizanale, și a documentelor obligatorii ce confirmă inofensivitatea și calitatea produselor ce ar trebui să le însoțească.
4. elaborarea și aprobarea ghidurilor de bune practici de igienă;
5. elaborarea și dezvoltarea unor cursuri de instruire în materie de igienă alimentară pentru operatorii care doresc să inițieze o afacere în domeniul alimentar;
6. reducerea frecvenței prelevării de probe adaptată naturii și dimensiunii întreprinderii, cu condiția ca siguranța produselor alimentare să nu fie compromisă;
7. stabilirea unor cerințe facilitare pentru solicitare de documente și înregistrări;
8. modificarea prioritară a Legii nr.296/2017 privind cerințele generale de igienă a produselor alimentare, modificări bazate pe flexibilitatea punerii în aplicare a principilor HACCP.

 **Intervenția în cadrul normativ.**Pentru a facilita activitatea micilor producători se propune completarea art. (3) al Legii nr. 296/2017 cu prevederi ce ar permite:- Aplicarea procedurilor simplificate bazate pe principiile HACCP sau a bunelor practici de igienă. Această prevedere va permite aplicarea unui HACCP flexibil bazat pe ghidurile de bune practici de igienă.- Elaborarea unor cerințe simplificate bazate pe principiile HACCP și pe bune practici de igienă (BPI) pentru operatorii din domeniul alimentar care produc în cantități mici.- De asemenea, în vederea asigurării implementării normelor facilitare a fost elaborat, drept exemplu, proiectul de Cerințe de igienă pentru manipularea produselor alimentare de origine nonanimală, produse, comercializate și livrate în cantități mici. Preocuparea statului de problematica ridicată în prezenta analiză derivă inclusiv din prevederile Planului de acțiuni al Guvernului pentru anul 2023, aprobat prin Hotărârea Guvernului nr.90/2023, în special la punctele:- 2.47. Simplificarea cerințelor tehnice și sanitare pentru a sprijini entitățile să deschidă și să mențină funcționale instituțiile de învățământ preșcolar privat.- 2.48. Simplificarea cerințelor tehnice și sanitare pentru a sprijini producerea și procesarea produselor agroalimentare la scară mică (fructe, legume, produse lactate, carne de pasăre, etc.).- 2.49. Simplificarea cerințelor tehnice și sanitare pentru a sprijini entitățile care oferă cazare, masă și alte servicii pentru călători și turiști din zonele rurale (pensiuni turistice, agroturistice și case rurale). |
|  | **2. Stabilirea obiectivelor** |
|  | ***a) Expuneţi obiectivele (care trebuie să fie legate direct de problemă şi cauzele acesteia, formulate cuantificat, măsurabil, fixat în timp şi realist)*** |
|  | Prin adoptarea și implementarea proiectului de lege sunt urmărite următoarele obiective:1. stabilirea unor condiții mai facilitare de conformare cerințelor sanitar-veterinare și de igienă a produselor alimentare pentru subiecții vizați;
2. facilitarea condițiilor de autorizare pentru subiecții vizați;
3. asigurarea unui spectru complex de servicii acordate de pensiunile turistice, agroturistice și casele rurale;
4. asigurarea predictibilității afacerii, respectiv planificarea și sporirea stabilității prin reducerea numărului factorilor de risc;
5. crearea de condiții care ar exclude descurajarea persoanelor fizice de a începe o afacere, iar cei care se află în zona sumbră a activităților economice - să se regăsească cu ușurință în câmpul legal.

6) deschiderea noilor afaceri în domeniile vizate și crearea implicită a noilor locuri de muncă bine plătite.Prin aplicarea procedurii de monitorizare a implementării prevederilor actului normativ prevăzută de Legea nr. 100/2017 cu privire la actele normative, și compararea parametrilor economici ale ÎMM din agricultură și procesatori/producători, ne așteptăm să observăm, prin evaluare, o creștere a numărului de ÎMM în agricultură și a pensiunilor turistice. Sintetic obiectivele pot fi expuse după cum urmează:

|  |  |  |
| --- | --- | --- |
| **Probleme** | **Obiective specifice** | **Obiective generale** |
| Cerințe excesive | Minimizarea cerințelor | Contribuirea la crearea unui nivel de trai echitabil pentru persoanele care lucrează în agricultură în special în mediul rural |
| Imposibilitatea conformării | Contribuirea la crearea de condiții acceptabile | Consolidarea capacității de reziliență a operatorilor mai mici comparativ cu întreprinderile mai mari |
| Descurajarea de inițiere a unei afaceri sau respectarea cadrului legal | Excluderea de obstacole și explicarea lipsei de obstacole privind încadrarea în cerințele legale | Creșterea defalcărilor la buget și crearea de locuri noi de muncă în special în mediul rural |

 |
|  | **3. Identificarea opţiunilor** |
|  | ***a) Expuneţi succint opţiunea “a nu face nimic”, care presupune lipsa de intervenţie*** |
|  | Această opțiune este descrisă pe larg în pct.1 litera d). |
|  | ***b) Expuneţi principalele prevederi ale proiectului, cu impact, explicînd cum acestea ţintesc cauzele problemei, cu indicarea novaţiilor şi întregului spectru de soluţii/drepturi/obligaţii ce se doresc să fie aprobate*** |
|  | **1. Modificările care schimbă procedura de autorizare aplicabilă în înregistrare**.1) Legea nr. 221/2007 privind activitatea sanitară veterinară (republicată în Monitorul Oficial al Republicii Moldova, 2020, nr. 344-351, art.233.) cu modificările ulterioare se modifică după cum urmează: Articolul 18 se completează cu alin. (15) cu următorul conținut:”(15) Prin derogare de la aliniatul (1) operatorii din domeniul alimentar care se încadrează în categoria întreprinderilor mici din domeniul alimentar, apreciate în conformitate cu prevederile literei b) al alin. (16) al art. 3 din Legea nr.296/2017 privind cerințele generale de igienă a produselor alimentare, se înregistrează oficial în domeniul siguranței alimentelor în temeiul capitolului VI din Legea nr. 50/2013 cu privire la controalele oficiale pentru verificarea conformității cu legislația privind hrana pentru animale şi produsele alimentare şi cu normele de sănătate şi de bunăstare a animalelor.”2) Alineatul (3) al art. 21/3 din Legea nr. 50/2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor cu modificările și completările ulterioare (publicată în Monitorul Oficial al Republicii Moldova, 2013 Nr. 122-124 art. 383) se completează cu literele c), d), e) cu următorul cuprins:”c) unitățile de alimentație publică, astfel cum sunt definite la Secțiunea F din anexa nr. 5 la Legea nr. 231/2010 precum și spațiile și încăperile (secțiile) unităților de comerț antrenate în prepararea și comercializarea produselor alimentare;d) pensiunile turistice, agroturistice și casele rurale, astfel cum sunt definite în anexa nr. 1 la Hotărîrea Guvernului nr.643/2003 cu privire la aprobarea Normelor metodologice şi criteriilor de clasificare a structurilor de primire turistică cu funcţiuni de cazare şi de servire a mesei care prestează servicii de alimentație publică care prestează servicii de alimentație publică;e) producătorii mici din domeniul alimentar apreciați în conformitate cu prevederile literei b) al alin. (16) al art. 3 din Legea nr. 296/2017 privind cerințele generale de igienă a produselor alimentare;f) blocurile alimentare din instituțiile de educație timpurie”. **2. Prevederi care instituie normele ce permit aplicare de proceduri simplificate.**1) Alineatul (3) al art. 1 din Legea nr. 296/2017 privind cerințele generale de igienă a produselor alimentare se completează cu o literă nouă d) cu următorul cuprins: ”d) livrărilor directe, de către producător, a unor cantități mici de produse primare consumatorilor finali sau unităților de comerț cu amănuntul care le comercializează direct consumatorilor finali.”. 2) Art. 3 al Legii nr. 296/2017 privind cerințele generale de igienă a produselor alimentare (publicată în Monitorul Oficial al Republicii Moldova, 2018 Nr. 7-17 art. 60) cu modificările ulterioare se modifică după cum urmează:se completează cu alineate noi (15) - (18) cu următorul cuprins:” (15) Se pot aplica proceduri simplificate bazate pe principiile HACCP sau a bunelor practici de igienă atunci când acestea sunt suficiente pentru controlul riscurilor în cazul:a) producătorilor mici din domeniul alimentar, inclusiv acelor produsele cărora pot fi considerate artizanale;b) pensiunilor turistice, agroturistice și caselor rurale, astfel cum sunt definite în anexa nr. 1 la HG 643/2003 cu privire la aprobarea Normelor metodologice şi criteriilor de clasificare a structurilor de primire turistică cu funcţiuni de cazare şi de servire a mesei care prestează servicii de alimentație publică; c) unităților de alimentație publică, astfel cum sunt definite la Secțiunea F din anexa nr. 5 la Legea nr. 231/2010, precum și spațiile și încăperile (secțiile) unităților de comerț antrenate în prepararea și comercializarea produselor alimentare;d) livrărilor directe, de către producător, a unor cantități mici de produse primare consumatorilor finali sau unităților de comerț cu amănuntul care le comercializează direct consumatorilor finali.(16) Guvernul ținând cont de obiectivele prezentei legi, de factorii de risc relevanți, va aproba:a) cerințe simplificate bazate pe principiile HACCP și pe BPI pentru operatorii din domeniul alimentar menționați la alin. (15);b) criteriile de încadrare a întreprinderilor din domeniul alimentar în categoria celor mici în sensul literei a) al alin. (15);c) cantitățile mici de produse primare pentru a fi livrate direct consumatorilor finali sau unităților de comerț cu amănuntul care le comercializează direct consumatorilor finali, în sensul literei d) al alin. (15).(17) Măsurile menționate la alin. (16) nu trebuie să compromită siguranța alimentelor puse la dispoziția consumatorilor și au ca obiectiv:a) să permită utilizarea în continuare a metodelor tradiționale, în oricare etapă de producție, prelucrare și distribuție a produselor alimentare;b) să răspundă nevoilor întreprinderilor din domeniul alimentar situate în regiuni supuse unor constrângeri geografice specifice.(18) În alte cazuri, măsurile menționate la alin. (16) se aplică numai construcției, structurii și dotării unităților.(19) Prin derogare de la prevederile alin.(7) sistemul HACCP nu se aplică:a) unităților de comerț ambulant menționate la art.2 al prezentei legi;b) unităților de alimentație publică care nu produc, nu prelucrează sau nu prepară alimente, care servesc băuturi reci și/sau calde sau care reîncălzesc alimentele preambalate;”.**3.** **Unele din noutățile proiectului sunt**:1) **Noțiuni noi** care se propun a fi incluse în Legea nr. 296/2017:”*bune practici de igienă (BPI)* - măsuri și condiții fundamentale aplicate în orice etapă a lanțului de aprovizionare pentru a furniza alimente sigure și adecvate. BPI cuprind, în plus, bunele practici de fabricație (BPF, punând accentul pe metodologiile corecte de lucru, de exemplu dozarea corectă a ingredientelor, temperatura adecvată de prelucrare, verificarea faptului că ambalajele sunt curate și nedeteriorate), bunele practici agricole (BPA, de exemplu, utilizarea apei de o calitate corespunzătoare pentru irigații, sistemul „totul în exterior, totul în interior” în sectorul creșterii animalelor), bunele practici veterinare (BPV), bunele practici de producție (BPP), bunele practici de distribuție (BPD) și bunele practici comerciale (BPC).”.”*producător mic din domeniul alimentar* - orice întreprindere din domeniul alimentar care se încadrează în criteriile stabilite în conformitate cu prevederile literei b), alin. (16) al art. 3.”**2) Modificarea procedurii de elaborare și desfacere a ghidurilor**4. Articolul 4 se modifică după cum urmează:alineatul (1) va avea următorul cuprins: ”(1) Agenția, asociațiile de profil cu activități în domeniul alimentar și alte părți interesate, elaborează sau participă la elaborarea ghidurilor de bune practici de igienă și de aplicare a principiilor HACCP, în conformitate cu prevederile prezentului articol. Operatorii din domeniul alimentar utilizează aceste ghiduri în mod facultativ.”;se completează cu un alineat nou (11) cu următorul cuprins: ” (11) Atunci când se întocmesc ghiduri de bună practică, ele pot fi realizate sau distribuie de către asociațiile de profil cu activități în domeniul alimentar sau operatorii din domeniul alimentar:a) prin consultare și coordonare cu Agenția și cu reprezentații părților ale căror interese pot fi serios afectate cum ar fi asociațiile de consumatori;b) cu respectarea codurilor de practici ale Codex Alimentarius;c) în conformitate cu cerințele prevăzute în capitolul III, în cazul în care acestea se referă la producția primară și la operațiunile asociate acesteia.”. |
|  | ***c) Expuneţi opţiunile alternative analizate sau explicaţi motivul de ce acestea nu au fost luate în considerare*** |
|  | Opțiuni alternative nu au fost luate în considerare datorită faptului că proiectul de lege presupune transpunerea unei directive europene, care devine obligatorie pentru transpunere în statele membre. Regulamentul este expres obligatoriu pentru transpunere prin prisma statutului de țară candidat la aderarea la UE, iar obiectul, subiecții vizați și importanța socială a prevederilor transpuse nu lasă semne de întrebare privind necesitatea transpunerii acesteia în legislația națională, Importanța transpunerii este descrisă *supra* inclusiv prin abordarea opțiunii ”a nu face nimic”.  |
|  | **4. Analiza impacturilor opţiunilor** |
|  | ***a) Expuneţi efectele negative şi pozitive ale stării actuale şi evoluţia acestora în viitor, care vor sta la baza calculării impacturilor opţiunii recomandate*** |
|  | Păstrarea stării actuale de lucruri nu poate fi considerată una pozitivă urmând considerentele expuse supra, fiind conservată situația în care vor fi compromise obiectivele de atins prin adoptarea proiectului, printre care (i) imposibilitatea conformării unor cerințe exagerate din punct de vedere a dimensiunii întreprinderilor, (ii) imposibilitatea dezvoltării afacerii din aceleași considerente (ii) nedorința de a se încadra în cîmpul legal.Urmare adoptării proiectului, se tinde a depăși ambiguitățile de inițiere și desfășurare a activității ÎMM din domeniile vizate, precum și revigorarea vieții sociale din zonele rurale prin ridicarea nivelului de trai urmare a creării oportunităților în afaceri și a noilor locuri de muncă.  |
|  | ***b1) Pentru opţiunea recomandată, identificaţi impacturile completînd tabelul din anexa la prezentul formular. Descrieţi pe larg impacturile sub formă de costuri sau beneficii, inclusiv părţile interesate care ar putea fi afectate pozitiv şi negativ de acestea*** |
|  | În ceea ce privește impactul social, implementarea măsurilor propuse comportă doar beneficii prin potențialul de creștere a activității antreprenoriale în zonele rurale ale țării, putînd contribui implicit și la minimizarea fenomenului migrației, și a creșterii demografice. Conform datelor statistice pentru 2019 (<https://statistica.gov.md/ro/forta-de-munca-in-republica-moldova-ocuparea-si-somajul-in-9430_3207.html>) populația ocupată în trimestrele I și II ale 2019 constituia circa 850,0 mii persoane dintre care în activități non-agricole erau antrenați circa 80% din populația ocupată (circa 60% servicii și 20% industrie). Respectiv, în agricultură sunt antrenați doar 170,0 mii persoane, ceea ce nu poate fi considerat un indicator favorabil economic considerând Republica Moldova o țară preponderent agrară, având cea mai mare parte a populației antrenată în servicii. Totodată se estimează că vârsta de bază a persoanelor antrenate în agricultură este aproape de cea de pensionare (circa 60 de ani).Este de menționat, în conformitate cu definiția nouă a ”populației ocupate” aceasta cuprinde doar persoanele care desfășoară activități de producere a bunurilor sau de prestare a serviciilor pentru plată sau profit. În „ocupare” nu se includ „persoanele ocupate în gospodăria auxiliară (de pe lângă casă) cu producerea produselor agricole pentru consumul propriu al gospodăriei”. Până în 2018, inclusiv, persoanele ocupate cu producerea produselor agricole în gospodăria auxiliară proprie, în exclusivitate pentru consumul propriu, se includeau în ocupare, dacă lucrau pe săptămână 20 de ore și mai mult.Din estimările FNFM (Federația Națională a Fermierilor din Moldova) se constată o lipsă acută a lucrătorilor în agricultură, iar către 2030 se va impune angajarea a circa 128,0 mii lucrători din afara țării (<https://fnfm.md/2022/06/forta-de-munca-in-agricultura-masuri-necesare-de-intreprins/>).Curent, în domeniul producerii produselor de origine animală sunt înregistrate circa 430 de unități (<https://ansa.gov.md/ro/content/informa%C5%A3ii-publice>) de toate tipurile, admițînd că circa 80% din ele sunt IMM, impactul măsurilor de facilitare propuse este unul considerabil. Mai mult, urmare finalizării comprehensive a modificărilor, prin adoptare de Guvern a cerințelor facilitare pe toate segmentele, este de așteptat reducerea numărului de producători aflați în zona sumbră a economiei, care poate fi în jurul a 40%.Prin urmare, prin crearea de condiții facilitare pentru practicare afacerii în agricultură, turismul rural, sectorul HORECA și revizuirea condițiilor de construire a grădinițelor, proiectul nu vine doar cu scopul îngust de facilitare a activității mediului de afaceri, ci și cu soluționarea unor chestiuni de ordin general social precum ar fi revitalizarea vieții în zonele rurale. |
|  | ***b2) Pentru opţiunile alternative analizate, identificaţi impacturile completînd tabelul din anexa la prezentul formular. Descrieţi pe larg impacturile sub formă de costuri sau beneficii, inclusiv părţile interesate care ar putea fi afectate pozitiv şi negativ de acestea*** |
|  | Impacturile opțiunilor alternative nu au fost analizate detaliat datorită importanței opțiunii recomandate față de opțiunea ”a nu face nimic”. Dat fiind faptul că proiectul are ca scop parțial transpunerea legislației UE soluțiile alternative vor fi analizate în procesul de analiză aferent avizării proiectului propus.  |
|  | ***c) Pentru opţiunile analizate, expuneţi cele mai relevante/iminente riscuri care pot duce la eşecul intervenţiei şi/sau schimba substanţial valoarea beneficiilor şi costurilor estimate şi prezentaţi presupuneri privind gradul de conformare cu prevederile proiectului a celor vizaţi în acesta*** |
|  | Riscurile de bază care planează asupra proiectului derivă din modul de apropiere a cerințelor înaintate producătorilor mici la capacitățile de conformare, fără a distorsiona însă necesitarea supravegherii de stat pe domeniu. Dat fiind faptul că proiectul de lege instituie norme generale de politici și obligă Guvernul la măsuri ulterioare de implementare, la această etapă nu sunt identificare riscuri care ar compromite adoptarea proiectului. |
|  | ***d) Dacă este cazul, pentru opţiunea recomandată expuneţi costurile de conformare pentru întreprinderi, dacă există impact disproporţionat care poate distorsiona concurenţa şi ce impact are opţiunea asupra întreprinderilor mici şi mijlocii. Se explică dacă sînt propuse măsuri de diminuare a acestor impacturi*** |
|  | 1. **Consumatorii finali** Consumatorul final este subiectul cu beneficii care se vor manifesta prin acces la produse diverse și nu doar primare, inclusiv artizanale, atât la ușa fermei, în piețele locale, cât și în magazine, care ar putea fi găsite la costuri ”de la producător”, astfel fiind minimizate cheltuielile pentru atingerea coșului minim de consum, inclusiv prin reducerea distanței de deplasare.**2. Întreprinzătorii.**Beneficiile pentru întreprinzători se referă la diminuarea costurilor afacerii. Se prezumă că întreprinzătorii care își vor dori inițierea unei afaceri în domeniile vizate vor avea de suportat cheltuieli considerabil mai mici pentru amenajarea spațiilor și desfășurarea activității în corespundere cu noile condiții mai facilitare.**3. Statul**Statele membre UE au adoptat această practică de derogări și norme flexibile. Implementarea acestora nu comportă cheltuieli suplimentare din partea statului, fiind în limita condițiilor actuale de control și supraveghere. Totodată, statul vai fi considerat de persoanele care doresc să inițieze și să desfășoare activitate de antreprenoriat drept un susținător al mediului de afaceri. |
|  | ***e) Argumentaţi selectarea unei opţiunii, în baza atingerii obiectivelor, beneficiilor şi costurilor, precum şi a asigurării celui mai mic impact negativ asupra celor afectaţi*** |
|  | Opțiunea recomandată presupune abordarea problemelor identificate, în vederea soluționării acestora și atingerii obiectivelor formulate, cu impacturile estimate în conjunctura curentă, într-o manieră încurajatoare - prin oferirea posibilităților non-fiscale de creștere economică a ÎMM, democratică - fără utilizarea instrumentelor dure de reglementare, cu oferirea posibilităților de alegere pentru întreprinzători de a se conforma benevol cerințelor. În această configurație, atingerea obiectivelor propuse este una reală.  |
|  | **5. Implementarea şi monitorizarea** |
|  | ***a) Descrieţi cum va fi organizată implementarea opţiunii recomandate,ce cadru juridic necesită a fi modificat şi/sau elaborat şi aprobat,ce schimbări instituţionale sînt necesare*** |
|  | A. Implementarea:1. Legea va intra în vigoare în termen de 9 luni de la data publicării fiind asigurat termenul necesar pentru Guvern în elaborarea și adoptarea de:

a) cerințe simplificate bazate pe principiile HACCP și pe bune practici de igienă(BPI) pentru operatorii mici din domeniul alimentar;b) criterii de încadrare a întreprinderilor din domeniul alimentar în categoria celor mici;c) cantitățile mici de produse primare pentru a fi livrate direct consumatorilor finali sau unităților de comerț cu amănuntul care le comercializează direct consumatorilor finali.1. Schimbări instituționale nu se preconizează.
2. Monitorizarea implementării va fi realizată în baza legislației aplicabile (Legea nr. 100/2017 cu privire la actele normative și legislația secundară).

Ministerul Agriculturii și Industriei Alimentare, Agenția Națională pentru Siguranța Alimentelor și Ministerul Dezvoltării Economice și Digitizării în calitate de autorități cu atribuții de monitorizare vor asigura supravegherea practică a respectării cerințelor impuse de lege, inclusiv a elaborării cadrului normativ secundar de implementare. |
|  | ***b) Indicaţi clar indicatorii de performanţă în baza cărora se va efectua monitorizarea*** |
|  | 1. Numărul întreprinderilor înregistrate inclusiv IMM în domeniu.
2. Crearea noilor locuri de muncă.
3. Creșterea veniturilor bugetare de pe urma sporirii producției și vînzărilor ÎMM (prin monitorizarea datelor statistice privind cifrele de afaceri și a PIB-ului).
 |
|  | ***c) Identificaţi peste cît timp vor fi resimţite impacturile estimate şi este necesară evaluarea performanţei actului normativ propus. Explicaţi cum va fi monitorizată şi evaluată opţiunea*** |
|  | Considerând termenul de intrare în vigoare a legii și formarea deprinderii de implementare a actorilor implicați considerăm relevantă perioada de circa 3 ani de la momentul publicării legii.  |
|  | **6. Consultarea** |
|  | ***a) Identificaţi principalele părţi (grupuri) interesate în intervenţia propusă*** |
|  | 1. Autorități și instituții publice:
2. Ministerul Agriculturii și Industriei Alimentare (MAIA);
3. Ministerul Sănătății;
4. Ministerul Educației și Cercetării (MEC);
5. Ministerul Culturii;
6. Ministerul Finanțelor;
7. Ministerul Justiției;
8. Agenția Națională pentru Siguranța Alimentelor (ANSA);
9. Agenția Națională pentru Sănătate Publică (ANSP);
10. Inspectoratul de Stat pentru Supravegherea Produselor Nealimentare și Supravegherea Consumatorilor (ISSPNPC);
11. Consiliul Concurenței;
12. Centrul de Armonizare a Legislației
13. Consiliul Economic pe lângă Prim-ministru;
14. Mediul de afaceri și asociațiile acestora (producători/procesatori și comercianți).
 |
|  | ***b) Explicaţi succint cum (prin ce metode) s-a asigurat consultarea adecvată a părţilor*** |
|  | MDED deține o bază de date și realizează o strânsă colaborare cu o mare varietate de asociații ale mediului de afaceri din diverse domenii. În cazul prezentului proiect au fost identificați și realizate întrevederi cu întreprinzători de talie mică din domeniile vizate, Horeca, turism rural, și educație timpurie cu care au fost petrecute ședințe consultative. |
|  | ***c) Expuneţi succint poziţia fiecărei entităţi consultate faţă de documentul de analiză a impactului şi/sau intervenţia propusă (se expune poziţia a cel puţin unui exponent din fiecare grup de interese identificat)*** |
|  | În cadrul comunicării și consultării cu reprezentanții mediului de afaceri, s-a constat lipsa cunoștințelor în domeniul HACCP, imposibilitatea conformării cerințelor generale de igienă și sanitare veterinare din considerentul complexității acestora și lipsei de mijloace circulate disponibile pentru asigurarea constructivă a spațiilor.Actorii intervievați salută inițiativa de modificare a legislației în maniera de adaptare a cerințelor la capacitățile micului business, în special în cazul existenței experienței UE în acest sens. |

|  |
| --- |
|  **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opţiunea propusă* | *Opţiunea alterativă 1* | *Opţiunea alterativă 2* |
| **Economic** |
| costurile desfăşurării afacerilor | +3 |  |  |
| povara administrativă | +1 |  |  |
| fluxurile comerciale şi investiţionale | +1 |  |  |
| competitivitatea afacerilor | +3 |  |  |
| activitatea diferitor categorii de întreprinderi mici şi mijlocii | +3 |  |  |
| concurenţa pe piaţă | +3 |  |  |
| activitatea de inovare şi cercetare | +1 |  |  |
| veniturile şi cheltuielile publice | 0 |  |  |
| cadrul instituţional al autorităţilor publice | +1 |  |  |
| alegerea, calitatea şi preţurile pentru consumatori | +2 |  |  |
| bunăstarea gospodăriilor casnice şi a cetăţenilor | +2 |  |  |
| situaţia social-economică în anumite regiuni | +2 |  |  |
| situaţia macroeconomică | +1 |  |  |
| alte aspecte economice |  |  |  |
|  |
| gradul de ocupare a forţei de muncă | +1 |  |  |
| nivelul de salarizare | +1 |  |  |
| condiţiile şi organizarea muncii | +1 |  |  |
| sănătatea şi securitatea muncii | +1 |  |  |
| formarea profesională | +1 |  |  |
| inegalitatea şi distribuţia veniturilor | +2 |  |  |
| nivelul veniturilor populaţiei | +1 |  |  |
| nivelul sărăciei | -1 |  |  |
| accesul la bunuri şi servicii de bază, în special pentru persoanele social-vulnerabile | +1 |  |  |
| diversitatea culturală şi lingvistică | 0 |  |  |
| partidele politice şi organizaţiile civice | 0 |  |  |
| sănătatea publică, inclusiv mortalitatea şi morbiditatea | 0 |  |  |
| modul sănătos de viaţă al populaţiei | 0 |  |  |
| nivelul criminalităţii şi securităţii publice | 0 |  |  |
| accesul şi calitatea serviciilor de protecţie socială | 0 |  |  |
| accesul şi calitatea serviciilor educaţionale | 0 |  |  |
| accesul şi calitatea serviciilor medicale | 0 |  |  |
| accesul şi calitatea serviciilor publice administrative | +1 |  |  |
| nivelul şi calitatea educaţiei populaţiei | 0 |  |  |
| conservarea patrimoniului cultural | 0 |  |  |
| accesul populaţiei la resurse culturale şi participarea în manifestaţii culturale | 0 |  |  |
| accesul şi participarea populaţiei în activităţi sportive | 0 |  |  |
| discriminarea | 0 |  |  |
| alte aspecte sociale | 0 |  |  |
|  |
| clima, inclusiv emisiile gazelor cu efect de seră şi celor care afectează stratul de ozon | 0 |  |  |
| calitatea aerului | 0 |  |  |
| calitatea şi cantitatea apei şi resurselor acvatice, inclusiv a apei potabile şi de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea şi resursele solului | +1 |  |  |
| producerea şi reciclarea deşeurilor | +1 |  |  |
| utilizarea eficientă a resurselor regenerabile şi neregenerabile | +1 |  |  |
| consumul şi producţia durabilă | 0 |  |  |
| intensitatea energetică | 0 |  |  |
| eficienţa şi performanţa energetică | +1 |  |  |
| bunăstarea animalelor |  |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | +1 |  |  |
| alte aspecte de mediu |  |  |  |
|  *Tabelul se completează cu note de la -3 la +3, în drept cu fiecare categorie de impact, pentru fiecare opţiune analizată, unde variaţia între -3 şi -1 reprezintă impacturi negative (costuri), iar variaţia între 1 şi 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) faţă de situaţia din opţiunea „a nu face nimic”, în comparaţie cu situaţia din alte opţiuni şi alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit.b1) şi, după caz, b2), privind analiza impacturilor opţiunilor.* |
|  **Anexe** |
|   |